da en da nl ca da sv da es da da da da da da sv da da da da da da pl sl hbs_lat da da da en da en da nb da da da da da da de da da da da da da da nb da da da da da nl da en da da es nl da
Vikingeaften med mad over bål | Næstved Bibliotek og Borgerservice
26.8.2022 10:00:00 CEST | Næstved Bibliotek og Borgerservice
Tirsdag den 20. september fra kl. 17.00- ca. 19.00 inviterer Næstved Bibliotek til aktiviteter i vikingehytten på Dybsø Naturskole. Her skal vi lave mad over bål og høre om vikingetiden.
Det bliver en aften i vikingernes tegn i vikingehytten på Dybsø Naturskole. Foto: Credit: Dybsø Naturskole.
Kom til en aften i vikingernes tegn, hvor vi skal være i vikingehytten på Dybsø Naturskole, Dybsøvej 66 i Næstved. Her møder vi en ”rigtig” udklædt viking i skikkelse af naturvejleder Lars Walsted Christoffersen. Der vil være forskellige aktiviteter i og omkring vikingehytten. Arrangementet er et samarbejde mellem Næstved Bibliotek og Borgerservice og Dybsø Naturskole.
Arrangementet er for voksne, men har du lyst til at tage dit barn eller barnebarn (alder fra 6-7 år) med, er de også velkomne.
I juli, august og september måned har bibliotekerne i Næstved Kommune et særligt fokus på temaet madkultur. Arrangementet er en del af dette tema.
Pris og tilmelding: Billetter til 20 kr. bestilles på: www.naesbib.dk. Der er et begrænset antal pladser.
Spiser du ikke kød, bedes du sende en mail til Vibeke Sølling på mail: visje@naestved.dk
Mødested: Dybsø Naturskole, Dybsøvej 66, 4700 Næstved.
Vedr. billeder: Hermed gives tilladelse til at bruge vedhæftede billeder redaktionelt.
Det bliver en aften i vikingernes tegn i vikingehytten på Dybsø Naturskole. Foto: Credit: Dybsø Naturskole.
En stemningsfuld aften i vikingehytten på Dybsø Naturskole. Foto: Credit: Dybsø Naturskole.
Information om Næstved Bibliotek og Borgerservice
Næstved Bibliotek og Borgerservice
- består af Næstved Bibliotek, Fensmark Bibliotek, Fuglebjerg Bibliotek, Glumsø Bibliotek og Korskilde Bibliotek. Sammen driver vi et moderne biblioteks- og borgerservicetilbud for alle borgere i Næstved Kommune med det erklærede formål, at borgerne opnår indsigt og udsyn til at navigere i eget liv.
Følg pressemeddelelser fra Næstved Bibliotek og Borgerservice
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Næstved Bibliotek og Borgerservice
Mændene i Fuglebjerg – et lokalhistorisk foredrag28.9.2022 10:55:46 CEST | Pressemeddelelse
Tirsdag den 18. oktober kl. 19.00-21.00 kan du blive klogere på Fuglebjergs historie, når Sten Jacobsen holder foredrag på Fuglebjerg Bibliotek. Foredraget tager udgangspunkt i Sten Jacobsens seneste bog ”Nederlagets og fremskridtets mænd i Fuglebjerg i slutningen af 1800-tallet”.
Monster-tema på bibliotekerne i Næstved23.9.2022 10:17:44 CEST | Pressemeddelelse
I oktober, november og december stiller Næstved Bibliotek og Borgerservice skarpt på monstre. Temaet spænder denne gang meget vidt. Det er fra de helt håndgribelige, skræmmende monstre, som vi kender fra fiktionens verden til de abstrakte, indre monstre, vi hver især kan tumle med i dagligdagen.
Kulturnat 2022 på Næstved Bibliotek21.9.2022 09:00:00 CEST | Pressemeddelelse
Fredag den 7. oktober er der Kulturnat i Næstved, og biblioteket er naturligvis med. Besøg Næstved Bibliotek i tidsrummet fra kl. 16.00 til kl. 21.00 og deltag i en række spændende aktiviteter for store og små.
Poesi og monstre19.9.2022 09:00:00 CEST | Pressemeddelelse
Tirsdag den 11. oktober kl. 19.00-21.00 byder Rønnebæksholm og Næstved Bibliotek velkommen til fælleslæsning og samtale på Kunsthal Rønnebæksholm under overskriften ”Poesi og monstre”.
Kvantefysik – atomernes vilde verden16.9.2022 09:43:34 CEST | Pressemeddelelse
Hør om de eksperimenter og teoretiske overvejelser, der førte til Niels Bohrs banebrydende atom- og kvantefysik. Næstved Bibliotek livestreamer foredrag med professor Klaus Mølmer fra Aarhus Universitet tirsdag den 4. oktober kl. 19.00-21.00.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022